חוק-יסוד: תקציב המדינה לשנים 2017 ו-2018 (הוראות מיוחדות) (הוראת שעה) 
הצעת חוק ממשלתית, הכנסת ה-20
פורסם: ספר החוקים, חוברת 2576, עמ' 1182, 2016-08-11T00:00:00+03:00
חוק-יסוד: תקציב המדינה לשנים 2017 ו-2018 (הוראות מיוחדות) (הוראת שעה) (להלן – חוק היסוד), התקבל בקריאה השנייה והשלישית ביום כ''ז בתמוז התשע''ו (2.8.2016). חוק היסוד קובע הוראת שעה לפיה תקציב המדינה לשנים 2017 ו-2018 יהיה תקציב דו-שנתי שיכלול את הוצאות הממשלה לכל אחת מהשנים האמורות. כיוון שהתקציב יהיה תקציב דו-שנתי הכולל שתי שנות תקציב מלאות, נקבע מנגנון "התכנסות", לפיו הממשלה תגיש לכנסת עד ליום 1.11.2017 דוח לעניין קיום או קיום הפרשים בתקציב המדינה וועדת הכספים תקיים דיון על הדוח האמור. כן נקבע שהממשלה תכין תכנית מאזנת לכיסוי יתרת ההפרש ההוצאות או הפרש הגירעון, לאחר התייעצות עם ועדת הכספים. עוד נקבע שאם לאחר שבוצעו כל הפועלות או חלק מהפעולות לפי התכנית המאזנת והממשלה לא הניחה על שולחן הכנסת את אישורה לעניין אותן פעולות – יהיה עליה להגיש תקציב חדש לשנת 2018 עד לסוף חודש ינואר 2018 והיום הקובע לעניין אותו תקציב והתפזרות הכנסת אם התקציב לא יאושר יהיה 30.3.2018.